ඒත් අද දුලා ලියන්නට යන්නේ 80 දශකයේ ආරම්භ වූ ටෙලි නාට්‍ය ක්ෂේත්‍රය ගැනය.මේක පටන් ගත්තේ 80 මුල දී ජාතික රූපවාහිනියේ ආරම්භයත් සමගය.[ඒක ගැන අපේ හැලපයා ලියන නිසා අමුතුවෙන් ලියන්න්නට ඕනෑ නැත්තේය.]මුල්ම ටෙලි නාට්‍යය  වුනේ එහි විකාශය වුනු දිමුතු මුතු කියන එකය.ඊට පස්සේ කන්දේ ගෙදර,චරිත තුනක් ,ලා හිරු දහසක්,පලිඟු මැනිකේ කියන ඒවා ආවේය.තවමත් ඒවා අමතක නොවන තරමට රසවත්ය.රට ගොස් ආපු හිපියා විදිහට ශ්‍රියන්ත මෙන්ඩිස් හා උගේ පස්සෙන් ගිය කොලුවා වශයෙන් ජැක්සන් ඇන්තනි සිදුකල අනර්ඝ රංගනය අදටත් මතකයෙන් ගිලිහී නොයන්නේය.යශෝරාවය,දූ දරුවෝ ගැන කතා කර වැඩක් නැත.සුපිරිය:පට්ටය:නියමය.දූ දරුවෝ නාට්ටිය කොපමන ජනප්‍රිය වුනාද කියන්නේ නම් ඒ චරිත දා කරපු ඇඩ් අදටත් විකාශය වන්නේය.[වහල කඩාගෙන වැටෙන ඇඩ් එක].අද එදා වගේ විශිෂ්ට නිර්මාණ බිහි නොවේය.වැඩිහරියක් ඇත්තේ වාණිජ කරනයට ලක් වුනු හරසුන් නාට්ටිමය.කොටින්ම කිව්වොත් එකල පොරකා බැලූ අයි.ටී.එන් හි විකාශය වෙන කෝපි කඩේ අද ආණ්ඩුවට කහින නාට්ටියක් වෙලාය.ඇත්තටම ඒකේ පරිහානිය සිදු වූයේ ඔය ගජං මලයා හා දයාවතී ගේ අයින් වීමත් එක්කය.එක දවසක් සම්පූර්ණයෙන්ම ඩයලොග් Ez Cash ගැන එහි කතන්දරයක් ගියේය.හරියට වෙලඳ දැන්වීමක් වගේය;කතා කර වැඩක් නැතිය.